A4-0400/96

Ψήφισμα για τα δικαιώματα του ανθρώπου ανά τον κόσμο την περίοδο 1995/1996 και την πολιτική της Ευρωπαϊκής Ένωσης στον τομέα των δικαιωμάτων του ανθρώπου

Το Ευρωπαϊκό Κοινοβούλιο,

- έχοντας υπόψη τα άρθρα Β, ΣΤ, Ι, Ι1, Ι7, της Συνθήκης για την Ευρωπαϊκή Ένωση και τα άρθρα 130Υ, 228 και 238 της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη τα προηγούμενα ψηφίσματά του, και συγκεκριμένα τo ψήφισμα για τα δικαιώματα του ανθρώπου ανά τον κόσμο της 12ης Μαρτίου 1993 και της 26ης Απριλίου 1995 ((ΕΕ C 115 της 26.4.1993, σελ. 214 και ΕΕ C 126 της 22.5.1995, σελ. 15)),

- έχοντας υπόψη το ψήφισμά του της 21ης Απριλίου 1994 για τα δικαιώματα του ανθρώπου στον τομέα της εξωτερικής πολιτικής της Ευρωπαϊκής Ένωσης ((ΕΕ C 128 της 9.5.1994, σελ. 370)),

- έχοντας υπόψη το ψήφισμά του της 20ής Σεπτεμβρίου 1996 επί της ανακοίνωσης της Επιτροπής για τη συμπερίληψη του σεβασμού των δημοκρατικών αρχών και των ανθρωπίνων δικαιωμάτων στις συμφωνίες μεταξύ της ΕΕ και των τρίτων χωρών (CΟΜ(95)0216 - C4-0197/95) ((ΣΠ της 20.9.1996, Μέρος ΙΙ, σημείο 10)),

- έχοντας υπόψη το ετήσιο μνημόνιο για το 1995 του Συμβουλίου προς το Ευρωπαϊκό Κοινοβούλιο για τις δραστηριότητες της Ευρωπαϊκής Ένωσης στον τομέα των δικαιωμάτων του ανθρώπου (C4-0410/96),

- έχοντας υπόψη τις πρόσφατες διεθνείς διασκέψεις όσον αφορά τα δικαιώματα του ανθρώπου που οργάνωσε ο ΟΗΕ στη Βιέννη, το Κάϊρο, την Κοπεγχάγη και το Πεκίνο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με θέμα «η Ευρωπαϊκή Ένωση και οι εξωτερικές πτυχές της πολιτικής των δικαιωμάτων του ανθρώπου: από τη Ρώμη στο Μάαστριχτ και επέκεινα» (COM(92)0567),

- έχοντας υπόψη τις εργασίες της Διακυβερνητικής Διάσκεψης που παρουσιάζονται στην έκθεση της Προεδρίας του Ευρωπαϊκού Συμβουλίου (CΟΝF/3860/1/96),

- έχοντας υπόψη τα ψηφίσματά του σχετικά με τα δικαιώματα του ανθρώπου που εγκρίθηκαν ύστερα από την προηγούμενη ετήσια εκθεση και ιδιαίτερα τα ψηφίσματά του:

[semigr ] της 13ης Ιουλίου 1995 για την ανάγκη σύστασης μόνιμου διεθνούς δικαστηρίου για να κρίνει και τιμωρεί τα εγκλήματα κατά της ανθρωπότητας και τη λειτουργία ειδικών δικαστηρίων για την πρώην Γιουγκοσλαβία και τη Ρουάντα ((ΕΕ C 249 της 25.9.1995, σ. 154)),

[semigr ] της 18ης Απριλίου 1996 σχετικά με το ψήφισμα της Επιτροπής των Ηνωμένων Εθνών για τα Δικαιώματα του Ανθρώπου σχετικά με τη θέση των χωρών της Ευρωπαϊκής Ένωσης ((ΕΕ C 141 της 13.5.1996, σ. 211)),

[semigr ] της 16ης Νοεμβρίου 1995 για τη δήλωση των Ηνωμένων Εθνών σχετικά με τα δικαιώματα των αυτοχθόνων ((ΕΕ C 323 της 4.12.1995, σ. 117)) πληθυσμών,

[semigr ] της 14ης Μαρτίου 1996 για τις νάρκες κατά προσώπων και τη Διεθνή Διάσκεψη της Βιέννης σχετικά με την αναθεώρηση του πρωτοκόλλου που αφορά ορισμένα συμβατικά όπλα ((ΕΕ C 96 της 1.4.1996, σ. 292)),

[semigr ] της 21ης Σεπτεμβρίου 1995 για την υποστήριξη στο «δίκτυο των πόλεων- καταφυγίων» ((ΕΕ C 269 της 16.10.1995, σ. 172)),

[semigr ] της 18ης Ιουλίου 1996 για την απαγωγή παιδιών από γάμους μεταξύ ατόμων διαφορετικής ιθαγένειας στα κράτη μέλη ((ΕΕ C 261 της 9.9.1996, σ. 157)),

[semigr ] της 26ης Οκτωβρίου 1996 για το ρατσισμό, την ξενοφοβία και τον αντισημιτισμό ((ΕΕ C 308 της 20.11.1995, σ- 140)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής, καθώς και τη γνωμοδότηση της Επιτροπής για τα Δικαιώματα της Γυναίκας (A4-0400/96),

Α. λαμβάνοντας υπόψη την ενθαρρυντική εξέλιξη που σημειώθηκε διά της αρχής του σεβασμού των δικαιωμάτων του ανθρώπου και της δημοκρατίας, αφενός μεν στις συνθήκες της Κοινότητας και της Ευρωπαϊκής Ένωσης, αφετέρου δε στις στρατηγικές τους στον τομέα των εξωτερικών σχέσεων,

Β. υπενθυμίζοντας πράγματι ότι ο σεβασμός των δικαιωμάτων του ανθρώπου δεν αναφερόταν ρητά στη Συνθήκη της Ρώμης, ότι αποτελεί σήμερα το κεντρικό στοιχείο της συμμετοχής στην Ευρωπαϊκή Ένωση (άρθρο ΣΤ, παράγραφος 2 της Συνθήκης της Ένωσης), και υπενθυμίζοντας ωσαύτως ότι η εφαρμογή της κοινής εξωτερικής πολιτικής και πολιτικής ασφάλειας εδράζεται στην ανάπτυξη και την ενίσχυση της δημοκρατίας και του κράτους δικαίου, καθώς και στο σεβασμό των δικαιωμάτων του ανθρώπου και των θεμελιωδών ελευθεριών (άρθρο Ι1, παράγραφος 2 της Συνθήκης της Ένωσης),

Γ. λαμβάνοντας υπόψη τις προσπάθειες του Συμβουλίου, της Επιτροπής και του Κοινοβουλίου ώστε να συμπεριλαμβάνονται ολοένα και συστηματικότερα ρήτρες για το σεβασμό των δικαιωμάτων του ανθρώπου στις συμφωνίες που συνάπτονται με τις τρίτες χώρες, και για να διευκρινίζεται η εμβέλεια αυτών των ρητρών ((Πρβλ. Com (95) 216 με θέμα «Η ένθεση του σεβασμού των δημοκρατικών αρχών και των δικαιωμάτων του ανθρώπου στις συμφωνίες μεταξύ της Κοινότητας και των τρίτων χωρών». Πρβλ. ψήφισμα του Κοινοβουλίου της 20ής Σεπτεμβρίου 1996 για τη συμπερίληψη του σεβασμού των δημοκρατικών αρχών και των ανθρωπίνων δικαιωμάτων στις συμφωνίες μεταξύ της Κοινότητας και των τρίτων χωρών (ΣΠ της ημερομηνίας αυτής, Μέρος ΙΙ, σημείο 15). Πρβλ. Κοινή δημόσια ακρόαση όσον αφορά τη ρήτρα προάσπισης των δικαιωμάτων του ανθρώπου και τις εξωτερικές συμφωνίες της Ευρωπαϊκής Ένωσης, που διοργάνωσε η υποεπιτροπή των δικαιωμάτων του ανθρώπου και η Επιτροπή Εξωτερικών Σχέσεων στις 20 και 21 Νοεμβρίου 1995.)),

Δ. λαμβάνοντας, ωστόσο, υπόψη ότι πολύ συχνά οι εν λόγω ρήτρες παραμένουν απλώς στο επίπεδο της δήλωσης και δεν μεταφράζονται σε μια πραγματική συνεκτίμηση της κατάστασης των ανθρωπίνων δικαιωμάτων στις τρίτες χώρες,

Ε. επισημαίνοντας ότι η πρόοδος της διεθνούς αναγνώρισης των δικαιωμάτων του ανθρώπου ύστερα από το δεύτερο παγκόσμιο πόλεμο και οι ολοένα και συχνότερες αναφορές στα δικαιώματα του ανθρώπου στις διεθνείς σχέσεις, ιδίως χάρη στη δράση του ΟΗΕ και των περιφερειακών οργανώσεων όπως η ΣΥΕΚ, το Συμβούλιο της Ευρώπης, η ΟΑΕ, η ΟΑΚ, κ.λ.π., που συνιστούν ευνοϊκό πλαίσιο και δεν μπορούν παρά να ενθαρρύνουν την Ευρωπαϊκή Ένωση στο να αναπτύξει τις πρωτοβουλίες της στον εν λόγω τομέα,

ΣΤ. υπενθυμίζοντας ότι η Ευρωπαϊκή Ένωση αναφέρεται ρητά στις αρχές της Χάρτας των Ηνωμένων Εθνών και στην παγκόσμια διακήρυξη των δικαιωμάτων του ανθρώπου καθώς και στα σχετικά σύμφωνα, καθώς και στην ευρωπαϊκή σύμβαση προστασίας των δικαιωμάτων του ανθρώπου και των θεμελιωδών ελευθεριών του Συμβουλίου της Ευρώπης,

Ζ. λαμβάνοντας ωστόσο υπόψη τον αριθμό και τη σοβαρότητα των παραβιάσεων των δικαιωμάτων του ανθρώπου ανά τον κόσμο κατά την περίοδο 1995-1996, και παρατηρώντας ακόμη και αναζωπύρωση των πλέον βαρβάρων παραβιάσεων,

Η. εκφράζοντας ειδικότερα την βαθειά ανησυχία του για την αναζωπύρωση περιφερειακών συρράξεων εθνοτικής προέλευσης όπως αυτές στην πρώην Γιουγκοσλαβία, στην Τσετσενία, στη Ρουάντα, στο Μπουρούντι, στον κουρδικό λαό κ.λ.π., καθώς και για τις μαζικές και συλλογικές προσβολές των δικαιωμάτων του ανθρώπου που απορρέουν από την εν λόγω αναζωπύρωση,

Θ. Ανησυχώντας για τις συνεχείς παραβιάσεις των δικαιωμάτων του ανθρώπου στο Ανατολικό Τιμόρ εκ μέρους των ινδονησιακών δυνάμεων που επιμένουν στην παράνομη κατοχή αυτού του εδάφους, ερχόμενες σε αντίθεση με τις αποφάσεις του ΟΗΕ και άλλων διεθνών φορέων και παρεμποδίζοντας την άσκηση του δικαιώματος αυτοδιάθεσης, και πεπεισμένο για την ορθότητα του αγώνα του λαού των Μαουμπέρτ, που αναγνωρίστηκε εξάλλου και με την απονομή του Βραβείου Νόμπελ στον Επίσκοπο Χιμένες Μπέλο και τον Ράμος Χόρτα[semigr ]

Ι. εκφράζοντας τον αποτροπιασμό του για το γεγονός ότι στην πλειοψηφία των χωρών του κόσμου, και ακόμα και στις δημοκρατικές χώρες, συνεχίζονται καταδικαστέες πρακτικές όπως είναι η θανατική ποινή (κατά της οποίας έχει πρόσφατα αποφανθεί), τα βασανιστήρια και η απάνθρωπη ή υποτιμητική για τον άνθρωπο μεταχείριση στις φυλακές, οι εξαναγκαστικές μετατοπίσεις πληθυσμών, και αποφασισμένο να καταπολεμήσει τις πρακτικές αυτές,

ΙΑ. διαπιστώνοντας με λύπη τον αργό ρυθμό με τον οποίο πραγματοποιούνται οι μεταρρυθμίσεις όσον αφορά τα δικαιώματα του ανθρώπου σε ορισμένες χώρες που βρίσκονται σε μεταβατικό στάδιο στην Κεντρική Ευρώπη και ακόμη περισσότερο στην Ανατολική Ευρώπη (στις δημοκρατίες της πρώην ΕΣΣΔ, μεταξύ των οποίων τη Ρωσία) και πεπεισμένο για την ανάγκη καταβολής συνεχών προσπαθειών για την θέση σε εφαρμογή νέων νομοθεσιών όχι μόνο στο επίπεδο των δημοσίων αρχών αλλά και στο επίπεδο ολόκληρης της κοινωνίας,

ΙΒ. εκφράζοντας την ανησυχία του για την επάνοδο του φανατισμού και της πολιτικής ή θρησκευτικής μισαλλοδοξίας με όλες τις επακόλουθες παραβιάσεις των ανθρωπίνων δικαιωμάτων και συχνότερα ακόμα των δικαιωμάτων των γυναικών και των ανηλίκων, π.χ. στο Αφγανιστάν, την Αλγερία και το Ιράν ..., καθώς και για την συνεχιζόμενη καταπάτηση της ελευθερίας έκφρασης της γνώμης και της ελευθερίας ενημέρωσης όπως στην Κίνα, στην Λευκορωσία και αλλού,

ΙΓ. έχοντας επίγνωση, υπό το φως των προαναφερθέντων, της δυσκολίας να εκτιμηθεί με ακρίβεια η πρόοδος που έχει πραγματοποιηθεί και το μέγεθος του έργου που δεν έχει επιτελεσθεί ακόμη, αλλά εκφράζοντας την αποφασιστικότητά του να συνεχίσει τη μάχη υπέρ των δικαιωμάτων του ανθρώπου, που αποτελούν θεμελιώδη αξία του ευρωπαϊκού πολιτισμού,

ΙΔ. εκφράζοντας την ανησυχία του για τη συνέχιση των παραβιάσεων των ανθρωπίνων διακαιωμάτων σε ορισμένες χώρες της Λατινικής Αμερικής, παραβιάσεις οι οποίες θέτουν σε σοβαρή κρίση τη σταθερότητα των θεσμών και τη δημοκρατική τους ανάπτυξη,

ΙΕ. έχοντας επίγνωση των αδυναμιών και κινδύνων ασυνέπειας που απορρέουν από την ανεπάρκεια όσον αφορά τον συντονισμό μεταξύ των οργάνων της Ένωσης, μεταξύ της Ένωσης και των κρατών μελών, και μεταξύ της Ένωσης και των λοιπών διεθνών οργανισμών,

ΙΣΤ. έχοντας ωσαύτως επίγνωση της ασάφειας και των αδυναμιών που περιβάλλουν την έννοια των δικαιωμάτων του ανθρώπου και την εμβέλεια των υποχρεώσεων που δημιουργούν, ανάλογα με την αύξηση και τη γενικευμένη χρήση που γίνεται,

ΙΖ. έχοντας τέλος επίγνωση της δυσκολίας να περιληφθεί μια ηθική συνιστώσα στις διεθνείς σχέσεις οι οποίες παραδοσιακώς εκφράζουν τα πολιτικά, οικονομικά ή γεωστρατηγικά συμφέροντα των ενδιαφερομένων κρατών,

ΙΗ. λαμβάνοντας κατά συνέπεια υπόψη ότι οι διασαφηνίσεις και μια μεγαλύτερη συνοχή είναι σήμερα απαραίτητα στοιχεία για να αποφευχθεί η πλήρης άρση της αξιοπιστίας των δικαιωμάτων του ανθρώπου και αυτής ταύτης της Ένωσης, ιδίως όσον αφορά την εξωτερική πολιτική της,

ΙΘ. επισημαίνοντας ότι το Ευρωπαϊκό Κοινοβούλιο οφείλει να διατηρήσει και αναπτύξει τον πρωταρχικό του ρόλο επί του θέματος αυτού αλλά ότι, προς το σκοπό αυτό, είναι επίσης απαραίτητο να υπάρξουν διασαφηνίσεις προκειμένου να διευκρινιστεί ο ειδικός ρόλος του.

Κ. επισημαίνοντας ότι η Διακυβερνητική Διάσκεψη θα πρέπει οπωσδήποτε να αποτελέσει ευκαιρία ώστε να επέλθουν οι απαραίτητες διευκρινίσεις,

Όσον αφορά τη διεθνή και ευρωπαϊκή προστασία των δικαιωμάτων του ανθρώπου

1. λαμβάνει γνώση και εκφράζει την ικανοποίησή του για τις πολυάριθμες διακηρύξεις και αποφάσεις του Συμβουλίου και της Επιτροπής, και για τα πολυάριθμα ψηφίσματα και τις πολυάριθμες συστάσεις του Ευρωπαϊκού Κοινοβουλίου που κατέδειξαν, το 1995 και το 1996, τη βούληση της Ένωσης και των κρατών μελών της να αντιδράσουν στις παραβιάσεις των δικαιωμάτων του ανθρώπου ανά τον κόσμο, και που ζητήθηκαν και υιοθετήθηκαν από όσους υπερασπίζονται τα δικαιώματα του ανθρώπου, μεμονωμένα άτομα και μη κυβερνητικούς οργανισμούς,

2. εμμένει ιδίως στο προαναφερθέν ψήφισμα της 26ης Απριλίου 1995 καθώς και στις προτάσεις που περιλαμβάνονται σ' αυτό και που δεν έχουν ακόμα τεθεί σε εφαρμογή,

3. λαμβάνει γνώση και εκφράζει την ικανοποίησή του για τις απαιτήσεις όσον αφορά τα δικαιώματα του ανθρώπου στην πλειοψηφία των συμφωνιών της Ένωσης με τις τρίτες χώρες, και για τη βούληση, που εκδηλώθηκε και ειδικότερα από την Επιτροπή, να διευκρινίζεται πάντοτε περισσότερο το περιεχόμενο αυτών των απαιτήσεων ((Πρβλ. ιδίως προαναφερθείσα ανακοίνωση της Επιτροπής στο Com (95) 216)),

4. συμφωνεί στο να εκφράζονται από το Συμβούλιο, την Επιτροπή και το Ευρωπαϊκό Κοινοβούλιο παρόμοιες αναλύσεις και συγκλίνουσες βουλήσεις,

Όσον αφορά τις προϋποθέσεις βελτίωσης του συστήματος προστασίας των δικαιωμάτων του ανθρώπου από την Ευρωπαϊκή Ένωση

5. εμμένει στους κινδύνους, τόσο για τα δικαιώματα του ανθρώπου όσο και για την Ένωση, ανάπτυξης ευνοϊκών δηλώσεων για τα δικαιώματα του ανθρώπου χωρίς οι δηλώσεις αυτές να ακολουθούνται από συγκεκριμένα αποτελέσματα,

6. υπενθυμίζοντας τις προτεραιότητές του στον τομέα των δικαιωμάτων του ανθρώπου, όπως τις έχει εκφράσει στα προηγούμενα ψηφίσματά του, και προκειμένου να καταστεί ισχυρότερη η δράση του, επιθυμεί να διευκρινιστούν ορισμένες έννοιες οι οποίες συχνά έχουν προκαλέσει διαφορετικές ερμηνείες στο πλαίσιο διεθνών οργανισμών:

- το εύρος των αρχών της παγκοσμιότητας και του αδιαιρέτου,

- η συγκεκριμένη θέση που κατέχουν τα πολιτικά και ατομικά δικαιώματα, τα κοινωνικά και οικονομικά δικαιώματα, τα πολιτιστικά δικαιώματα, τα δικαιώματα των ατόμων που ανήκουν σε μειονότητες και κυρίως σε εθνικές μειονότητες, τα δικαιώματα των προσφύγων, τα δικαιώματα των γυναικών, τα δικαιώματα των παιδιών, το δικαίωμα σε υγιές περιβάλλον, τα δικαιώματα του ατόμου απέναντι στις επιστήμες της ζωής, κλπ ...,

- οι σχέσεις μεταξύ δημοκρατίας και δικαιωμάτων του ανθρώπου,

- οι σχέσεις μεταξύ ανθρωπιστικής δράσης, ανθρωπιστικού δικαιώματος και δικαιωμάτων του ανθρώπου,

7. υπενθυμίζει ότι, σε θέματα ανθρωπίνων δικαιωμάτων, η Παγκόσμια Διάσκεψη Ανθρωπίνων Δικαιωμάτων των Ηνωμένων Εθνών (Βιέννη, 1993) επανεπιβεβαιώνει το δικαίωμα στην ανάπτυξη ως παγκόσμιο και αναπαλλοτρίωτο δικαίωμα και ως συστατικό τμήμα των θεμελιωδών ανθρωπίνων δικαιωμάτων[semigr ] θεωρεί ότι η ΕΕ οφείλει να παράσχει αποτελεσματική διεθνή συνεργασία για την υλοποίηση του δικαιώματος στην ανάπτυξη και τον παραμερισμό των σχετικών εμποδίων ((«Ανάπτυξη», σύμφωνα με την Διακήρυξη της Γενικής Συνέλευσης των Ηνωμένων Εθνών του 1986, είναι: «μία συνολική οικονομική, κοινωνική, πολιτιστική και πολιτική διαδικασία η οποία κατατείνει στη διαρκή βελτίωση της ευημερίας ολόκληρου του πληθυσμού και όλων των ατόμων στη βάση της ενεργητικής, ελεύθερης και ουσιαστικής συμμετοχής τους στην ανάπτυξη και την δίκαιη κατανομή των κερδών που προκύπουν από αυτήν».))[semigr ]

8. ζητεί, παρά τις ήδη αναληφθείσες προσπάθειες, να διευκρινισθούν περισσότερο οι εγγυήσεις, οι έλεγχοι και οι ενδεχόμενες κυρώσεις, τόσο νομικής όσο και πολιτικής, εμπορικής και οικονομικής φύσης, προκειμένου να καθίσταται ειδικότερα δυνατή η αποτελεσματική εφαρμογή της ρήτρας των ανθρωπίνων δικαιωμάτων και της δημοκρατίας μετά τη θέση σε ισχύ μιας συμφωνίας με τρίτη χώρα και, επομένως, να αποφεύγεται έτσι η παραβίαση των δικαιωμάτων του ανθρώπου και να μην παραμένουν οι παραβιάσεις αυτές τελικώς ατιμώρητες[semigr ]

9. όσον αφορά τις κοινωνικές ρήτρες, ζητεί από την Επιτροπή στις δράσεις που αναλαμβάνει ως εκπρόσωπος της Ευρωπαϊκής Ένωσης προς την Παγκόσμια Οργάνωση Εμπορίου, να προσδιοριστούν οι ελάχιστες κοινωνικές ρήτρες που διέπουν τη νομιμότητα των εμπορικών συναλλαγών, ειδικότερα όσον αφορά την απασχόληση των παιδιών, την καταναγκαστική εργασία ή την εργασία που παρέχεται υπό συνθήκες που υποβαθμίζουν το άτομο[semigr ]

10. εκφράζει τη λύπη του διότι το Συμβούλιο αποφάσισε πρόσφατα να μην προτείνει τη σύσταση ομάδας εργασίας για τα κοινωνικά πρότυπα στο πλαίσιο της υπουργικής διάσκεψης του Παγκόσμιου Οργανισμού Εμπορίου που θα διεξαχθεί στη Σιγκαπούρη το Δεκέμβριο του 1996[semigr ]

11. ζητεί να μη δικαιολογούνται οι συμφωνίες που συνάπτονται μεταξύ της Ένωσης και των τρίτων χωρών από την ύπαρξη ικανοποιητικής κατάστασης στον τομέα των δικαιωμάτων του ανθρώπου οσάκις η δικαιολόγηση αυτή δεν είναι προφανώς σύμφωνη με την πραγματικότητα,

12. θεωρεί ότι θεμελιώδης κανόνας για τη σύναψη συμφωνίας μεταξύ της Ένωσης και τρίτων χωρών πρέπει να είναι ότι η ενδιαφερόμενη χώρα πληροί τις απαιτήσεις της Ένωσης στον τομέα των ανθρωπίνων δικαιωμάτων[semigr ]

13. ζητεί, υπ' αυτό το πνεύμα, από την Επιτροπή, το Συμβούλιο και το Ευρωπαϊκό Κοινοβούλιο να καταρτίσουν πρόταση διαδικασίας η οποία να καθιστά δυνατή την λήψη δεσμευτικών μέτρων σε περίπτωση παραβιάσεων των δικαιωμάτων του ανθρώπου σε τρίτες χώρες που έχουν συνάψει συμφωνία με την Ευρωπαϊκή Ένωση[semigr ]

14. προτιμά, σε εξαιρετικές περιπτώσεις όπου άλλοι λόγοι καθιστούν την συμφωνία αυτή αναγκαία, η Ένωση να αναφέρει με σαφήνεια ότι η συμφωνία αυτή ενεκρίθη παρά την μη ικανοποιητική κατάσταση όσον αφορά τα ανθρώπινα δικαιώματα και να απαιτεί τον σεβασμό των ανθρωπίνων δικαιωμάτων[semigr ]

15. υπογραμμίζει ότι στον τομέα των ανθρωπίνων δικαιωμάτων, ανά πάσα στιγμή και σε κάθε συγκεκριμένη τοπική κατάσταση, είναι εξίσου σημαντικό να εξετάζονται λεπτομερώς οι συνήθει πρακτικές σε συνάρτηση με τους καθορισθέντες από την Παγκόσμια Διακήρυξη κανόνες, και να διευκρινίζεται εάν η πρόσφατη εξέλιξη στον τομέα των ελευθεριών και των πρακτικών της αστυνομίας και της δικαιοσύνης παρουσιάζει βελτίωση ή επιδείνωση. Το τελευταίο αυτό κριτήριο, το οποίο λαμβάνει υπόψη την πολιτική που ακολουθούν οι τοπικές δημόσιες αρχές, επιτρέπει, πολύ περισσότερο από ό,τι οποιαδήποτε άλλη αξιολόγηση θεωρητικού επιπέδου, να διασαφηνίζονται οι πολιτικές ή οικονομικές αποφάσεις της διεθνούς κοινότητας[semigr ]

16. ζητεί να διευκρινίζεται η πολιτική «ύπαρξης προϋποθέσεων» των ενισχύσεων, που εφαρμόζεται με απόφαση του Συμβουλίου του Νοεμβρίου 1991 σε ρήξη με την πολιτική ενίσχυσης στην ανάπτυξη χωρίς προϋπόθεση, προκειμένου να αποφεύγεται στο μέλλον η αμφισημία ορισμένων συμφωνιών όπως η συμφωνία εταιρικής σχέσης με τη Ρωσία ή η συμφωνία τελωνειακής ένωσης με την Τουρκία,

17. εμμένει στην εφαρμογή μιας συνεκτικής πολιτικής εγγυήσεων και κυρώσεων χάρη σε μια σθεναρή πολιτική βούληση, γεγονός που αποτελεί απαραίτητη προϋπόθεση για να εδραιωθεί η αξιοπιστία της Ένωσης στη διεθνή σκηνή,

18. θεωρεί ότι ένας διεθνής έλεγχος του εμπορίου όπλων είναι απαραίτητος για την εφαρμογή μιας προληπτικής διπλωματίας που θα εξυπηρετεί την ειρήνη και τα ανθρώπινα δικαιώματα[semigr ]

19. εκφράζει λύπη για την αμφισημία των θέσεων της Επιτροπής η οποία θεωρεί ότι σε περίπτωση μη εκτέλεσης από ένα εκ των μερών των υποχρεώσεων που επιβάλλει μια συμφωνία, μπορούν να ληφθούν προσήκοντα μέτρα, αλλά η επιλογή πρέπει να γίνεται κατά προτεραιότητα «στα μέτρα που επηρεάζουν λιγότερο τη λειτουργία της παρούσης συμφωνίας»,

20. καλεί την Επιτροπή και το Συμβούλιο να υποβάλουν σύντομα πρόταση ενός κώδικα συμπεριφοράς για τις ευρωπαϊκές επιχειρήσεις που ασκούν δραστηριότητα σε τρίτες χώρες, κώδικας ο οποίος να τις υποχρεώνει να σέβονται τα ανθρώπινα δικαιώματα σε όλες τις μορφές τους (πολιτικά, κοινωνικά, οικονομικά, περιβαλλοντικά), συμπεριλαμβανομένων μηχανισμών ελέγχου και κυρώσεων βάσει της υφιστάμενης πρότασης του ΟΟΣΑ[semigr ]

21. ζητεί, ύστερα από τη Διακυβερνητική Διάσκεψη, να διαθέτει η Ένωση μια αληθή εξωτερική πολιτική και πολιτική ασφάλειας με κατάργηση της διάκρισης μεταξύ του πρώτου και του δεύτερου «άξονα», καθώς και μέσα που είναι απαραίτητα για την χάραξη και την εφαρμογή αυτής της κοινής εξωτερικής πολιτικής και πολιτικής ασφάλειας, καθότι σε αντίθετη περίπτωση η Ένωση δεν θα μπορεί να προασπίσει αποτελεσματικά τα δικαιώματα του ανθρώπου ανά τον κόσμο[semigr ]

22. ζητεί να μπορέσει η ΚΕΠΠΑ, παρά τα υπάρχοντα προβλήματα, να προωθήσει την εισαγωγή ηθικής έννοιας, όπως αυτής των ανθρωπίνων δικαιωμάτων, στις διάφορες πολιτικές, είτε πρόκειται για αυτήν καθεαυτήν την κοινή εξωτερική πολιτική και πολιτική ασφάλειας, είτε για πωλήσεις όπλων, οικονομικές πολιτικές ή την πολιτική ανάπτυξης[semigr ]

23. εμμένει, τέλος, στην ανάγκη να μην συνεχιστεί η εφαρμογή αντιφατικών πολιτικών, αφού συνεχίζονται οι εξαγωγές όχι μόνο όπλων και ναρκών κατά προσώπων, αλλά ακόμα και οργάνων για βασανιστήρια όταν, ταυτόχρονα, οι χώρες της Ένωσης επιβεβαιώνουν ότι υπερασπίζουν τα ανθρώπινα δικαιώματα[semigr ]

24. καταγγέλλει του κινδύνους των χωρών που επιθυμούν να διαχωρίσουν την εξωτερική πολιτική και την πολιτική για τα δικαιώματα του ανθρώπου, όπως το πράττουν στους κόλπους του ΟΗΕ οσάκις αρνούνται στο Συμβούλιο Ασφαλείας τη δυνατότητα να λαμβάνονται υπόψη τα δικαιώματα του ανθρώπου που υπάρχουν μόνο για την ειδικευμένη επιτροπή και το Οικονομικό και Κοινωνικό Συμβούλιο[semigr ]

25. ζητεί όπως η ΚΕΠΠΑ καθορίσει λύσεις που να επιτρέπουν πολιτικές κυρώσεις έναντι των κυβερνήσεων που είναι υπεύθυνες για παραβιάσεις των ανθρωπίνων δικαιωμάτων (για παράδειγμα, τη μη συμμετοχή τους σε διεθνή φόρουμ), σε περίπτωση που η αναστολή ή η ακύρωση μιας συμφωνίας αποδεικνύεται αναποτελεσματική ή εάν ενδέχεται να θιγεί αδίκως ο πληθυσμός[semigr ]

26. ζητεί επίσης να διευκρινίζει η ΚΕΠΠΑ εκείνο το οποίο εννοεί ως δικαίωμα στο καθήκον επέμβασης - αφενός στον τομέα της ανθρωπιστικής δράσης και αφετέρου στον τομέα των δικαιωμάτων του ανθρώπου -, τα όρια των επεμβάσεών της και τα πολιτικά, νομικά και υλικά μέσα τα οποία προτίθεται να έχει στη διάθεσή της[semigr ]

27. εκφράζει την ευχή να διαθέτει η Ένωση τα μέσα που είναι απαραίτητα για να επεμβαίνει σε ανθρωπιστικές αποστολές καθώς και σε αποστολές για τη διατήρηση της ειρήνης[semigr ]

28. πλην όμως δεν νοεί οιαδήποτε παρέμβαση παρά μόνο στα πλαίσια εντολής των Ηνωμένων Εθνών και υπό τον έλεγχο των αρμοδίων οργάνων τους, προκειμένου να αποφευχθεί κάθε αποικιακή ή ιμπεριαλιστική ερμηνεία[semigr ]

Όσον αφορά τους θεσμούς και τις διαδικασίες

29. έχει επίγνωση της ανάγκης αλλά και της δυσκολίας να συμβιβαστούν δύο επιταγές, αφενός να διατίθενται ειδικευμένα όργανα τα οποία να κατέχουν πλήρως τις έννοιες και τους κανόνες όσον αφορά τα δικαιώματα του ανθρώπου, αφετέρου δε να αποφευχθεί η δημιουργία φραγμού μεταξύ των ειδικών στον τομέα των δικαιωμάτων του ανθρώπου και εκείνων οι οποίοι είναι αρμόδιοι για το σύνολο των πολιτικών της Ένωσης[semigr ]

30. εμμένει στην ανάγκη για τα θεσμικά όργανα της Ένωσης (συμπεριλαμβανομένων των χρηματοοικονομικών οργανισμών όπως η ΕΤΕ ή η ΕΤΑΑ) καθώς και για τα κράτη μέλη να εγκρίνουν μια κοινή και συνεκτική προσέγγιση έναντι των δικαιωμάτων του ανθρώπου, και ζητεί να υπάρξει συντονισμός των δηλώσεών τους καθώς και των ενεργειών τους επί του θέματος, λαμβάνοντας ειδικότερα υπόψη την παρατήρηση που διατυπώθηκε στην ως άνω παράγραφο 13. Πράγματι, ο σχηματισμός σαφούς εικόνας της πρόσφατης εξέλιξης των ανθρωπίνων δικαιωμάτων αποτελεί συχνά σημαντικότερη πηγή πληροφοριών για την ακολουθητέα πολιτική από ό,τι η κατάσταση σε κάποια συγκεκριμένη στιγμή συγκρινόμενη θεωρητικά με τις απαιτήσεις της Παγκόσμιας Διακήρυξης[semigr ]

31. ζητεί ειδικότερα να οργανωθεί ένας καλύτερος συντονισμός μεταξύ του Συμβουλίου, της Επιτροπής και του Ευρωπαϊκού Κοινοβουλίου όσον αφορά τις δραστηριότητές τους στον τομέα των δικαιωμάτων του ανθρώπου και να λαμβάνονται όσο το δυνατόν περισσότερο πιστά υπόψη οι θέσεις που εκφράζει το Κοινοβούλιο, πράγμα το οποίο απαιτεί κατάλληλο μηχανισμό παρακολούθησης[semigr ]

32. ζητεί από την Επιτροπή να ενισχύσει τις ειδικευμένες υπηρεσίες της προκειμένου αυτές να μπορούν να αξιολογούν αντικειμενικά τις υποχρεώσεις στον τομέα των δικαιωμάτων του ανθρώπου, το μη σεβασμό τους και τις πιθανές κυρώσεις[semigr ]

33. εκφράζει προς τούτο την επιθυμία οι υπηρεσίες αυτές να εργάζονται σε στενή συνεργασία με τους οργανισμούς που έχουν αποκτήσει μεγάλη πείρα επί του θέματος, όπως η Επιτροπή των Δικαιωμάτων του Ανθρώπου των Ηνωμένων Εθνών, το Ευρωπαϊκό Δικαστήριο των Δικαιωμάτων του Ανθρώπου και η Διεύθυνση των Δικαιωμάτων του Ανθρώπου του Συμβουλίου της Ευρώπης, προκειμένου να οριστούν τα πλέον συγκλίνοντα δυνατά κριτήρια επί του περιεχομένου των δικαιωμάτων του ανθρώπου, της νομικής εμβέλειάς τους, και οι πιθανές κυρώσεις σε περίπτωση παραβιάσεως[semigr ]

34. επιβεβαιώνει εκ νέου την επιθυμία του να υποδειχθεί, στα πλαίσια της Επιτροπής, ένας Επίτροπος υπεύθυνος για θέματα ανθρωπίνων δικαιωμάτων, ώστε να εξασφαλισθεί κάποια συνοχή μεταξύ των διαφόρων τομέων δραστηριότητας της Επιτροπής παρεμβαίνοντας σε θέματα ανθρωπίνων δικαιωμάτων, ο οποίος, ευρισκόμενος σε στενή συνεργασία με τον Πρόεδρο της Επιτροπής, να μπορεί να αναλάβει πρωτοβουλίες σε θέματα ανθρωπίνων δικαιωμάτων όπως και ο Ύπατος Αρμοστής του ΟΗΕ για τα Ανθρώπινα Δικαιώματα[semigr ]

35. ζητεί, προκειμένου να διασφαλιστεί η ίδια συνοχή και σαφήνεια, να υποβάλει η Επιτροπή στο Κοινοβούλιο έγγραφο το οποίο να ομαδοποιεί τις πιστώσεις που χρησιμοποιούνται στους διαφόρους τομείς δραστηριότητας και ενδιαφέρουν τα δικαιώματα του ανθρώπου, υπογραμμίζεται δικαιολογώντας ταυτόχρονα τις επιλογές που γίνονται όσον αφορά την χορήγηση πιστώσεων[semigr ]

36. ζητεί να ενισχυθεί, στο πλαίσιο της δομής της Επιτροπής, η «ομάδα συνεργασίας των υπηρεσιών» και η ομάδα αυτή να συνεργαστεί στενά με τους αρμόδιους υπαλλήλους του Ευρωπαϊκού Κοινοβουλίου και του Συμβουλίου[semigr ]

37. εκφράζει την επιθυμία η Επιτροπή και οι υπηρεσίες της να διοργανώσουν μια πραγματική συνεργασία με τους πλέον αντιπροσωπευτικούς ΜΚΟ στον τομέα των δικαιωμάτων του ανθρώπου, και να τους παράσχουν καθεστώς αναγνωρισμένων οργανώσεων στην Ένωση[semigr ]

38. εκφράζει επίσης την επιθυμία η Επιτροπή, ιδίως χάρις στο πρόγραμμα ECHO να συνεχίσει να στηρίζει τους ανθρωπιστικούς MΚΟ και να εργάζεται με αυτούς, αποφεύγοντας ωστόσο τη μείωση της δράσης υπέρ των δικαιωμάτων του ανθρώπου σε μια μόνο ανθρωπιστική ενέργεια και ζητεί τον καλύτερο συντονισμό μεταξύ των τομέων παρέμβασης του ΕCHO και του ΤΑCIS, προκειμένου να υπάρχει μια συνέπεια μεταξύ των ανθρωπιστικών παρεμβάσεων και των διαρθρωτικών μέτρων για την υποστήριξη της αποκατάστασης και της δημιουργίας ομαλών συνθηκών διαβίωσης στις περιοχές των συγκρούσεων[semigr ]

39. υπογραμμίζει τη σημασία που αποδίδει στη δημιουργία από την Επιτροπή κέντρου ενεργής πρόληψης των διενέξεων, που θα εργάζεται σε συνεννόηση με το Ευρωπαϊκό Κοινοβούλιο σύμφωνα με το ψήφισμα της 14ης Ιουνίου 1995 για τη δημιουργία ενός κέντρου ανάλυσης της Ευρωπαϊκής Ένωσης για την ενεργή πρόληψη των κρίσεων ((ΕΕ C 166 της 3.7.1995, σελ. 59)). Το κέντρο αυτό θα πρέπει, μεταξύ άλλων καθηκόντων, να εφαρμόζει το σεβασμό των ανθρωπίνων δικαιωμάτων ως ένα από τα κριτήρια για την διάγνωση των πολιτικών εντάσεων που ενδέχεται να οδηγήσουν σε βιαιοπραγίες[semigr ]

40. επιθυμεί να εξετασθεί η δυνατότητα δημιουργίας ευρωπαϊκού μη σρατιωτικού σώματος με σκοπό την ενίσχυση της δράσης πρόληψης διενέξεων[semigr ]

41. απευθύνεται στο Συμβούλιο προκειμένου, στο πλαίσιο των πολιτικών και υλικών μέσων που θα του προσδώσει η Διακυβερνητική Διάσκεψη για να χαράξει και εφαρμόσει την κοινή εξωτερική πολιτική και πολιτική ασφάλειας, και σε συνεργασία με την Επιτροπή και το Κοινοβούλιο, να εισαγάγει τη μεγαλύτερη δυνατή αυστηρότητα και τις πλέον αυστηρές απαιτήσεις κάθε φορά που αναφέρεται στις ανθρωπιστικές αξίες και ειδικότερα στο σεβασμό των δικαιωμάτων του ανθρώπου[semigr ]

42. ζητεί επίσης από το Συμβούλιο να εφαρμόζει τη μεγαλύτερη δυνατή διαφάνεια κάθε φορά που διακυβεύονται τα δικαιώματα του ανθρώπου, καθότι πρόκειται για θαμελιώδεις αξίες που αποτελούν τον πυρήνα της ευρωπαϊκής οικοδόμησης[semigr ]

43. εκφράζει την επιθυμία να αποφασίζει το Συμβούλιο με ειδική πλειοψηφία κάθε φορά που τίθεται το ερώτημα της αναστολής της ισχύος συμφωνίας για λόγους που έχουν σχέση με τα δικαιώματα του ανθρώπου[semigr ]

44. ζητεί από κάθε Προεδρία του Συμβουλίου να καθορίζει τις προτεραιότητές της στον τομέα των δικαιωμάτων του ανθρώπου και ζητεί να συνυπολογίζει σχετικώς τις συστάσεις του Ευρωπαϊκού Κοινοβουλίου[semigr ]

45. εμμένει στο να ενημερώνεται συστηματικώς το Κοινοβούλιο για τις θέσεις που λαμβάνουν η Επιτροπή και το Συμβούλιο στον τομέα των δικαιωμάτων του ανθρώπου στις τρίτες χώρες και, σύμφωνα με τη Συνθήκη για την Ευρωπαϊκή Ένωση, να ενημερώνεται ανάλογα με τις διαδικασίες που προστατεύουν τον εμπιστευτικό χαρακτήρα οσάκις αυτός είναι απαραίτητος[semigr ]

46. εμμένει ειδικότερα στο να ζητείται η γνώμη του Κοινοβουλίου όσον αφορά την εφαρμογή των ρητρών που αφορούν τα δικαιώματα του ανθρώπου και περιλαμβάνονται στις συμφωνίες που συνάπτονται μεταξύ της Ένωσης και των τρίτων χωρών, ιδίως προκειμένου περί συμφωνιών που απαιτούν τη σύμφωνη γνώμη του Κοινοβουλίου[semigr ]

47. αναλαμβάνει την υποχρέωση να ενισχύσει τις δικές του προσπάθειες ώστε να ακολουθείται, στα ψηφίσματά του, τις συστάσεις του και τις έρευνές του, μια συνεχής πολιτική γραμμή στον τομέα των δικαιωμάτων του ανθρώπου, και για να διευκρινίζονται οι έννοιες που χρησιμοποιεί, και τούτο προκειμένου να ενισχύεται η επιρροή του καθώς και αυτή της Ένωσης[semigr ]

48. αναλαμβάνει την υποχρέωση να ενισχύσει τις δικές του προσπάθειες, με τη δημιουργία αποτελεσματικότερων διοικητικών μέσων, ώστε να κατοχυρωθεί ο έλεγχος όσον αφορά τη συνέχεια που δίνεται στα ψηφίσματα, τις συστάσεις και τις έρευνές του στον τομέα των ανθρωπίνων δικαιωμάτων[semigr ]

49. επιβεβαιώνει την προσήλωση του Ευρωπαϊκού Κοινοβουλίου, μοναδικού υπερεθνικού κοινοβουλίου στον κόσμο το οποίο έχει εκλεγεί με άμεση και καθολική ψηφοφορία, να υπερασπίζεται τα δικαιώματα του ανθρώπου εις οιανδήποτε μορφή, αλλά υπογραμμίζει τις δυσκολίες που έχει το Κοινοβούλιο όσον αφορά τη βούληση να αναλάβει ευθύνες σε όλους τους τομείς της πολιτικής της Ένωσης, ιδίως δε στον τομέα της εξωτερικής πολιτικής[semigr ]

50. εκφράζει την επιθυμία όπως τα διάφορα όργανά του (επιτροπές και αντιπροσωπείες), τα οποία παρεμβαίνουν με διάφορους τρόπους στον τομέα των ανθρωπίνων δικαιωμάτων, συντονίζουν κατά τρόπο αποτελεσματικότερο τις εργασίες τους και αναφέρονται σε μεγαλύτερο βαθμό στην Υποεπιτροπή για τα Δικαιώματα του Ανθρώπου σε ό,τι αφορά τις εγγυήσεις και τους πραγματοποιούμενους ελέγχους στα θέματα αυτά[semigr ]

51. φρονεί ότι είναι αναγκαίο να προσδιοριστούν αποτελεσματικές μέθοδοι κοινής δράσης των οργάνων της Ένωσης καθώς και δράσεις της Ένωσης με την ΣΕΕΚ και το Συμβούλιο της Ευρώπης, για την αξιολόγηση των πολιτικών και της σαημερινής πρτοβουλίας της Ευρωπαϊκής Ένωσης στον τομέα των δικαιωμάτων του ανθρώπου, προκειμένου να διατυπωθει πραγματικό δόγμα των δικαιωμάτων του ανθρώπου, τόσο φιλοσοφικής όσο και νομικής και πολιτικής απόχρωσης, που οι διάφορες ευρωπαϊκές οργανώσεις έχουν σήμερα ανάγκη όσον αφορά το σύνολο της ηπείρου αλλά και για τις σχέσεις τους με τις τρίτες χώρες[semigr ]

52. πάντως, η δημιουργία ενός κέντρου για τα δικαιώματα του ανθρώπου θα πρέπει να βασισθεί στις αναλύσεις και τις προτάσεις που θα συμπεριλαμβάνονται στην έκθεση που εκπονείται σήμερα στους κόλπους της Επιτροπής Εξωτερικών Υποθέσεων με θέμα «Δημιουργία ειδικευμένων οργάνων της Ευρωπαϊκής Ένωσης για τα ζητήματα που συνδέονται με τα δικαιώματα του ανθρώπου»[semigr ]

Όσον αφορά τις ενέργειες που πρέπει να αναληφθούν στις τρίτες χώρες

53. φρονεί ότι πρέπει να δοθεί έμφαση κατά προτεραιότητα στην πρόληψη, τα μέτρα που αποτελούν κίνητρα και τις ενέργεις στήριξης των διαδικασιών εκδημοκρατισμού στις τρίτες χώρες[semigr ]

54. υπό την έννοια αυτή στηρίζει μέτρα όπως η εφαρμογή δημοκρατικών θεσμών με τη διεξαγωγή ελευθέρων εκλογών, πολιτικά κόμματα, ελεύθερο Τύπο ή την ίδρυση ενός κράτους δικαίου εκεί όπου δεν υπάρχει[semigr ]

55. επιθυμεί να συνεχιστεί η εποπτεία των εκλογικών διαδικασιών πριν, κατά τη διάρκεια και ύστερα από τις εκλογές[semigr ]

56. ενθαρρύνει τη συνοδεία των δημοκρατικών κινημάτων στις χώρες υπό μεταβατικό καθεστώς, εμμένει στη σπουδαιότητα προγραμμάτων όπως τα προγράμματα PHARE, TACIS και MEDA, και εκφράζει την ικανοποίησή του για το ότι η Επιτροπή προτείνει να διατηρηθούν οι πιστώσεις που προορίζονται σάυτά, πλην όμως θεωρεί ότι θα πρέπει να δοθεί μεγαλύτερη έμφαση στα προγράμματα υγείας και εκπαίδευσης, τα οποία είναι βασικά για την άσκηση των ανθρωπίνων δικαιωμάτων[semigr ] εκφράζει την επιθυμία τα εν λόγω προγράμματα να εκπονούνται και να εφαρμόζονται κατά τρόπο αυστηρότερο, με εμπειρογνώμονες οι οποίοι θα είναι καλύτερα προετοιμασμένοι για τα καθήκοντα που τους αναμένουν στις ενδιαφερόμενες χώρες, και εμμένοντας κυρίως στις δράσεις που θα έχουν πολλαπλασιαστικό αποτέλεσμα[semigr ]

57. υπογραμμίζει ότι το κεφάλαιο B7-52 «Ευρωπαϊκή πρωτοβουλία για τη δημοκρατία και τα δικαιώματα του ανθρώπου» του κοινοτικού προϋπολογισμού, που δημιουργήθηκε το 1994, αποτελεί το μείζον μέσο της Ένωσης στον τομέα των δικαιωμάτων του ανθρώπου, πλην όμως εκφράζει λύπη για το ότι, στον προϋπολογισμό του 1997, αν διατηρηθούν οι πιστώσεις ανάληψης υποχρεώσεων στο επίπεδο του οικονομικού έτους 1996, οι πιστώσεις πληρωμών γνωρίζουν μείωση κατά 4,2 εκατομμύρια Ecu, εμμένει δε κατά συνέπεια στο να επανεγγραφούν οι πιστώσεις αυτές στο ύψοςτου προηγουμένου οικονομικού έτους[semigr ]

58. επιθυμεί την εγγραφή μιας θέσης στον προϋπολογισμό για τη στήριξη της ελευθερίας γνώμης και του Τύπου[semigr ]

59. χαιρετίζει τις προσπάθειες της Συνέλευσης Ίσης Εκπροσώπησης ΑΚΕ-ΕΕ να προωθήσει το σεβασμό των ανθρωπίνων δικαιωμάτων και της δημοκρατίας στις χώρες ΑΚΕ[semigr ] στο πλαίσιο αυτό, υποστηρίζει την απόφαση του Προεδρείου της Συνέλευσης Ίσης Εκπροσώπησης να αναβάλει τη συνεδρίαση της ολομέλειας στο Τόγκο λόγω προβλημάτων που συνδέονται με τα ανθρώπινα δικαιώματα και τη δημοκρατία στη χώρα αυτή[semigr ] ζητεί από τη Συνέλευση Ίσης Εκπροσώπησης, στη βάση αυτού του προηγούμενου, να μην προγραμματίζει συνόδους της ολομέλειας στις χώρες με τις οποίες έχει διακοπεί η συνεργασία[semigr ]

60. επιθυμεί τη δημιουργία εκπαιδευτικών προγραμμάτων, ιδίως οπτικοακουστικών, υπέρ των δικαιωμάτων του ανθρώπου σε χώρες με μεταβατικό καθεστώς και την υποστήριξη της Ένωσης σε προγράμματα του τύπου αυτού που έχουν ήδη τεθεί σε εφαρμογή από άλλους οργανισμούς όπως το Συμβούλιο της Ευρώπης και η Unesco[semigr ]

61. θεωρεί θεμελιώδους σημασίας να ενισχυθούν οι προσπάθειες εκπαίδευσης και ευαισθητοποίησης των νέων ευρωπαίων όσον αφορά το θέμα του σεβασμού των ανθρωπίνων δικαιωμάτων μέσω της συμμετοχής τους σε δράσεις προώθησης και υπεράσπισης των ανθρωπίνων δικαιωμάτων ανά τον κόσμο βάσει εθελοντικής υπηρεσίας στο πλαίσιο των ειδικευμένων ΜΚΟ, που έχουν βάσεις στις τρίτες χώρες[semigr ] θεωρεί στο πλαίσιο αυτό ότι η θέση του προϋπολογισμού B3-1011 πρέπει να επιτρέψει τη χρηματοδότηση των προαναφερθεισών δράσεων και ζητεί από την Επιτροπή να καταρτίσει ευρωπαϊκό νομικό πλαίσιο για την εθελοντική υπηρεσία των νέων στις τρίτες χώρες καθώς και ένα πολυετές πρόγραμμα[semigr ]

62. επιθυμεί τη συμμετοχή της Ένωσης στις ενημερωτικές εκστρατείες για την ανοχή, το σεβασμό των δικαιωμάτων του ανθρώπου και κατά του ρατσισμού, της ξενοφοβίας, της εθνοτικής κάθαρσης και του αντισημιτισμού ή την έναρξη τέτοιου είδους εκστρατειών, εκφράζει την ικανοποίησή του για την απόφαση του Συμβουλίου Υπουργών να κηρύξουν το έτος 1997 ως Ευρωπαϊκό Έτος κατά του Ρατσισμού και της Ξενοφοβίας, και υποστηρίζει επίσης την απόφαση που εγκρίθηκε από το τελευταίο Ευρωπαϊκό Συμβούλιο της Φλωρεντίας να δημιουργηθεί Ευρωπαϊκό Κέντρο Παρακολούθησης για την καταπολέμηση του ρατσισμού και της ξενοφοβίας, εκφράζοντας ταυτόχρονα την επιθυμία να συνεργαστεί το κέντρο αυτό στενά με τα συναφή όργανα του Συμβουλίου της Ευρώπης[semigr ]

63. υπενθυμίζει την υποχρέωση που ανέλαβε η Ευρωπαϊκή Ένωση κατά τη 49η Σύνοδο της Γενικής Συνέλευσης των Ηνωμένων Εθνών να διαθέσει νέα κονδύλια για τις δραστηριότητες που αφιερώνουν στα ανθρώπινα δικαιώματα κυρίως το Κέντρο για τα Δικαιώματα του Ανθρώπου των Ηνωμένων Εθνών, το Διεθνές Ποινικό Δικαστήριο της Χάγης και η Επιτροπή των Ηνωμένων Εθνών για τους Πρόσφυγες, κατ' αναλογίαν προς τον αυξανόμενο όγκο των καθηκόντων που τους ανατίθενται[semigr ]

64. προτείνει, στο πλαίσιο της μεταρρύθμισης των Ηνωμένων Εθνών και λαμβανομένου υπόψη του γεγονότος ότι «η υπεράσπιση και η προώθηση των ανθρωπίνων δικαιωμάτων αποτελούν προτεραιότητα των Ηνωμένων Εθνών», να ανατεθεί στο Συμβούλιο Ασφαλείας το καθήκον να ασχολείται άμεσα με τις μαζικές παραβιάσεις των ανθρωπίνων δικαιωμάτων, οι οποίες συνεπώς θα εμπίπτουν τότε στις άμεσες αρμοδιότητές του[semigr ]

65. επιθυμεί, οσάκις τα δικαιώματα του ανθρώπου έχουν παραβιαστεί, να ενεργεί η Ένωση τόσο στο πεδίο των κυρώσεων όσο και σε αυτό της ανασυγκρότησης με τις ακόλουθες προτεραιότητες για το 1997 κατά κύριο λόγο:

- άνευ όρων πολιτική στήριξη και, αν χρειάζεται, οικονομική στήριξη, στα διεθνή ποινικά δικαστήρια για τα εγκλήματα πολέμου στην πρώην Γιουγκοσλαβία και στη Ρουάντα, με στόχο τη μετατροπή αυτών των δικαστηρίων σε ένα πραγματικό διεθνές ποινικό δικαστήριο,

- την εφαρμογή δημοκρατικών θεσμών στην πρώην Γιουγκοσλαβία με ελεύθερη κυκλοφορία, δικαίωμα των προσφύγων στον επαναπατρισμό, ελευθερία έκφρασης, και τη διοργάνωση δημοτικών εκλογών,

- να ζητήσει η Ένωση οι προσδιορισμοί των σοβαρών εγκλημάτων πολέμου όπως τρομοκρατικές πράξεις και βασανιστήρια που συμπεριλαμβάνονται στο συμπληρωματικό πρωτόκολλο αριθ. 2 της Τέταρτης Σύμβασης της Γενεύης να συμπληρωθούν με «συστηματικοί βιασμοί»,

- έναρξη προγραμμάτων συμφιλίωσης της πολιτικής κοινωνίας, αποκατάστασης των θυμάτων βασανιστηρίων, βιασμών και ψυχολογικών τραυμάτων και υποστήριξης των γυναικών που έχουν υποστεί βιασμούς εξαιτίας του πολέμου στην πρώην Γιουγκοσλαβία αλλά και σε άλλες χώρες που έχουν γνωρίσει σοβαρές συρράξεις,

- την καθιέρωση ειδικής προστασίας για τις λιγότερο ευνοημένες ομάδες μέσω ειδικών σχεδίων για την προώθηση της συνδρομής, της προστασίας, της παιδείας και της κατάρτισής τους,

- επιβεβαίωση των ευρωπαϊκών προγραμμάτων για την ανασυγκρότηση και την ανάπτυξη στη Νότιο Αφρική, τη Μέση Ανατολή και τη Βοσνία-Ερζεγοβίνη,

- επανεγγραφή των πιστώσεων της ανθρωπιστικής υπηρεσίας της Ευρωπαϊκής Κοινότητας (ECHO),

- υποστηρίζει τα ευρωπαϊκά προγράμματα παγίωσης της δημοκρατίας, των θεσμών και της πολιτικής κοινωνίας στις χώρες της Λατινικής Αμερικής και αλλού,

- την εκ μέρους του Ευρωπαϊκού Συμβουλίου λήψη καταλλήλων μέτρων όσον αφορά την Ινδονησία, σύμφωνα με την κοινή θέση για το Ανατολικό Τιμόρ που εγκρίθηκε στις 24 Ιουνίου 1996[semigr ]

66. ζητεί από το Συμβούλιο να εγκρίνει, σύμφωνα με το άρθρο Ι.3 της Συνθήκης για την Ευρωπαϊκή Ένωση, μία κοινή δράση ώστε να καταστεί δυνατή η δημιουργία ενός μόνιμου διεθνούς ποινικού δικαστηρίου, αρμόδιου να δικάζει τους υπευθύνους των παραβιάσεων των ανθρωπίνων δικαιωμάτων και των εγκλημάτων κατά της ανθρωπότητος το οποίο θα διαθέτει επίσης τους απαραίτητους οικονομικούς πόρους για την πλήρη άσκηση των καθηκόντων του[semigr ]

67. ζητεί από την Επιτροπή και από το Συμβούλιο να παρακολουθήσουν εκ του σύνεγγυς τις εξελίξεις που λαμβάνουν χώρα στη κοινωνία των πολιτών των χωρών της Κεντρικής και Ανατολικής Ευρώπης, συμπεριλαμβανομένων και της αναβάθμισης του σεβασμού των ανθρωπίνων δικαιωμάτων και του κράτους δικαίου[semigr ]

68. υπογραμμίζει την ανάγκη στενού συντονισμού των δράσεων που αναλαμβάνουν η Επιτροπή με τα κράτη μέλη τόσο για την πρόληψη όσο και για την προαγωγή των δικαιωμάτων του ανθρώπου, και θεωρεί ότι η χρηματοδότηση των δράσεων αυτών της Επιτροπής θα πρέπει να επιβαρύνει τον κοινοτικό προϋπολογισμό και να μην αφήνονται στην καλή βούληση των κρατών μελών[semigr ]

69. όσον αφορά τα κείμενα σχετικά με τα δικαιώματα του ανθρώπου:

- ζητεί επιτακτικά η Διακυβερνητική Διάσκεψη να αναθέσει στην Ένωση, στη νέα Συνθήκη, τη νομική αρμοδιότητα που χρειάζεται στον τομέα των ανθρωπίνων δικαιωμάτων, δεδομένου ότι η βάση αυτή είναι απαραίτητη για να μπορέσει η Ένωση να αναπτύξει ιδία πολιτική στον τομέα αυτό και να προσυπογράψει αμέσως τα διεθνή νομικά κείμενα όπως την Ευρωπαϊκή Σύμβαση για τα Ανθρώπινα Δικαιώματα του Συμβουλίου της Ευρώπης,

- καλεί τα κράτη μέλη να σεβαστούν τον αναθεωρημένο Ευρωπαϊκό Κοινωνικό Χάρτη του Συμβουλίου της Ευρώπης και να τον συμπληρώσουν με υποχρεώσεις και ειδικά νομικά μέσα στο πλαίσιο της Ευρωπαϊκής Ένωσης,

- καλεί τα κράτη μέλη και τον μεγαλύτερο δυνατό αριθμό τρίτων χωρών να προσχωρήσουν στην Ευρωπαϊκή Σύμβαση κατά των βασανιστηρίων και των απανθρώπων ή υποτιμητικών μεταχειρίσεων, στη σύμβαση-πλαίσιο για τα δικαιώματα των εθνικών μειονοτήτων και στα άλλα νομικά κείμενα του Συμβουλίου της Ευρώπης[semigr ]

70. ζητεί στις συμφωνίες με τις τρίτες χώρες να συνεχίσει η Ένωση να επεκτείνει τις απαιτήσεις της στον τομέα των δικαιωμάτων του ανθρώπου, και συγκεκριμένα:

- αναθεωρώντας τις συμφωνίες που δεν περιέχουν ακόμη δημοκρατική ρήτρα προκειμένου να καλυφθεί το κενό αυτό, αποφεύγοντας ταυτοχρόνως τη δημιουργία τυπικής ρήτρας η οποία με την πρώτη ευκαιρία θα καταπατείται,

- συμπεριλαμβάνοντας κοινωνικές ρήτρες σχετικές με τα συναφή πρότυπα που καθορίζονται στη σύμβαση του ΔΟΕ με σκοπό την καταπολέμηση των καταχρήσεων όσον αφορά ιδίως την εργασία των παιδιών, των καταδίκων ή άλλων μειονεκτικών κατηγοριών του πληθυσμού,

- αναπτύσσοντας ρήτρες όσον αφορά την προστασία του περιβάλλοντος,

- εφαρμόζοντας πολιτικούς ή νομικούς μηχανισμούς εγγυήσεων, ελέγχων και κυρώσεων χωρίς τους οποίους οι διάφορες αυτές ρήτρες υπάρχει κίνδυνος να είναι άνευ αποτελέσματος[semigr ]

71. ζητεί από την Επιτροπή, στις δράσεις που αναλαμβάνει ως εκπρόσωπος της Ευρωπαϊκής Ένωσης στην Παγκόσμια Οργάνωση Εμπορίου, να προσδιορίσει ελάχιστες ανθρωπιστικές ρήτρες που να διέπουν τη νομιμότητα των εμπορικών συναλλαγών, κυρίως δε όσον αφορά την εργασία των παιδιών, των φυλακισμένων και άλλων λιγότερο ευνοημένων κατηγοριών του πληθυσμού[semigr ]

72. καλεί το Ευρωπαϊκό Συμβούλιο, το Συμβούλιο των Υπουργών και την Επιτροπή να εξετάσουν τη δυνατότητα να κηρυχθεί το έτος 2000 ως έτος-σύμβολο των δικαιωμάτων του ανθρώπου και να αποτελέσει την αφορμή για προβληματισμό, σε ευρωπαϊκό και παγκόσμιο επίπεδο, σχετικά με την κατάσταση των ανθρωπίνων δικαιωμάτων στις χώρες μας και σε ολόκληρο τον κόσμο καθώς και με τα μέσα που θα πρέπει να εφαρμοστούν για τον σεβασμό τους. Για την προετοιμασία του εν λόγω έτους, ζητεί πιο συγκεκριμένα την έγκριση κατά το 1997 τριετούς προγράμματος (1998-2000) που να απευθύνεται στις νέες γενεές των κρατών μελών, με σκοπό την διάδοση γνώσεων όσον αφορά τα ανθρώπινα δικαιώματα, τη γνωριμία με διάφορους πολιτισμούς και θρησκείες και τον σεβασμό της αξιοπρέπειας του ανθρώπου[semigr ]

73. αναθέτει στον Πρόεδρό του να διαβιβάσει το παρόν ψήφισμα και την έκθεση της επιτροπής του στην Επιτροπή, το Συμβούλιο, στο Ευρωπαϊκό Συμβούλιο και τα κοινοβούλια και τις κυβερνήσεις των κρατών, στον Γενικό Γραμματέα των Ηνωμένων Εθνών και της Unesco, στη ΣΥΕΚ, την ΟΑΚ, την ΟΑΕ, την ΕΚΝΑΑ και στα κοινοβούλια και τις κυβερνήσεις όλων των χωρών που αναφέρονται στο παρόν ψήφισμα.